ଆଣ୍ଟିଫସଫୋଲିପିଡ ସିଣ୍ଡ୍ରୋମ

ଆଣ୍ଟିଫୋସଫୋଲିପିଡ ସିଣ୍ଡ୍ରୋମ (ଏପିଏସ୍ କିମ୍ବା ଏପିଏଲ୍ଏସ୍ ) ହେଉଛି ଏକ ଅଟୋଇମ୍ୟୁନ ଡିଜିଜ ଯାହା ଫଳରେ ରକ୍ତ ଜମାଟ ବାନ୍ଧିବା ଏବଂ ଗର୍ଭଧାରଣ ସମୟରେ ଉପୁଜିଥିବା ସମସ୍ୟା ସୃଷ୍ଟି କରିଥାଏ । ଧମନୀ, ଶିରା କିମ୍ବା ଛୋଟ ରକ୍ତ ନଳୀରେ ରକ୍ତ ଜମାଟ ବାନ୍ଧିପାରେ । ଗର୍ଭଧାରଣ ଜଟିଳତା ମଧ୍ୟରେ ସ୍ୱତଃ ଗର୍ଭପାତ, ମୃତ ପ୍ରସବ, ଅବଧିପୂର୍ବ ପ୍ରସବ କିମ୍ବା ପ୍ରିଏକ୍ଲାମ୍ପସିଆ ଅନ୍ତର୍ଭୁକ୍ତ ହୋଇପାରେ ।  ଅନ୍ୟାନ୍ୟ ଲକ୍ଷଣ ମଧ୍ୟରେ ଚିତ୍ରିତ ଚର୍ମ, ଖରାପ ଉପଶମ ହେବା ଏବଂ ହୃତ୍‌ପିଣ୍ଡ ସମସ୍ୟା ଅନ୍ତର୍ଭୁକ୍ତ ହୋଇପାରେ ।

ଏହାର କାରଣ ଅସ୍ପଷ୍ଟ ଥିବାବେଳେ ଜେନେଟିକ ସମେତ ଅନେକ କାରଣ ସହିତ ଜଡ଼ିତ ବୋଲି ବିଶ୍ୱାସ କରାଯାଏ ।  ବିପଦ କାରକଗୁଡ଼ିକ ମଧ୍ୟରେ ଲୁପସ୍, ହେପାଟାଇଟିସ ସି, ଲାଇମ୍, ଏବଂ ଏଚଆଇଭି/ଏଡସ ଥାଇପାରେ । ଅନ୍ତର୍ନିହିତ ପ୍ରଣାଳୀରେ ଆଣ୍ଟିବଡି ଉତ୍ପାଦନ ହୋଇ ଚର୍ବି ଅଣୁ ସହିତ ସଂଲଗ୍ନ ହୁଏ । ରୋଗ ନିର୍ଣ୍ଣୟ ପାଇଁ ଏକ ଘଟଣା ଆବଶ୍ୟକ ହୁଏ ଯେପରିକି ରକ୍ତ ଜମାଟ ବାନ୍ଧିବା କିମ୍ବା ଗର୍ଭଧାରଣ ଜଟିଳତା ଏବଂ ଆଣ୍ଟିଫୋସଫୋଲିପିଡ ଆଣ୍ଟିବଡି ପାଇଁ ଅତି କମରେ ତିନିମାସ ବ୍ୟବଧାନରେ ଦୁଇଟି ସକରାତ୍ମକ ରକ୍ତ ପରୀକ୍ଷା ଆବଶ୍ୟକ ହୁଏ ।  ଆଣ୍ଟିଫୋସଫୋଲିପିଡ ଆଣ୍ଟିବଡି ମଧ୍ୟରେ ଲୁପସ ଆଣ୍ଟିକୋଆଗୁଲାଣ୍ଟ, ଆଣ୍ଟି-ଆପୋଲିପୋପ୍ରୋଟିନ ଆଣ୍ଟିବଡି ଏବଂ ଆଣ୍ଟି-କାର୍ଡିଓଲିପିନ ଆଣ୍ଟିବଡି ହୋଇପାରେ ।

ଏହାର ଚିକିତ୍ସାରେ ସାଧାରଣତଃ ଦୀର୍ଘକାଳୀନ ରକ୍ତ ପତଳାକାରୀ (ଆଣ୍ଟିକୋଆଗୁଲାଣ୍ଟ) ଯେପରିକି ୱାରଫାରିନ, ହେପାରିନ, କିମ୍ବା ଆସ୍ପିରିନ ଦିଆଯାଇପାରେ । ଗର୍ଭାବସ୍ଥାରେ ୱାର୍ଫାରିନ୍ ବ୍ୟବହୃତ ହୁଏ ନାହିଁ କାରଣ ଏହା ଯୋଗୁ ଜନ୍ମ ତ୍ରୁଟି ସୃଷ୍ଟି ହୋଇପାରେ । ଅନ୍ୟାନ୍ୟ   ପଦକ୍ଷେପଗୁଡ଼ିକ ମଧ୍ୟରେ ଧୂମପାନ ବନ୍ଦ କରିବା ଏବଂ ନିୟମିତ ବ୍ୟାୟାମ କରିବା ଆବଶ୍ୟକ ହୁଏ । ବିନା ଚିକିତ୍ସାରେ ରୋଗ ଜଟିଳ ହୋଇ ହୃଦ୍‌ଘାତ କିମ୍ବା ଷ୍ଟ୍ରୋକ ହୋଇପାରେ । କ୍ୱଚିତ୍ ବିପର୍ଯ୍ୟସ୍ତ ଆଣ୍ଟିଫୋସଫୋଲିପିଡ ସିଣ୍ଡ୍ରୋମ ହୋଇପାରେ ।

ଆଣ୍ଟିଫୋସଫୋଲିପିଡ ସିଣ୍ଡ୍ରୋମ ପ୍ରାୟ ୨୦୦୦ ଲୋକଙ୍କ ମଧ୍ୟରୁ ଜଣକ ଉପରେ ପ୍ରଭାବ ପକାଇଥାଏ । ଏହା ସାଧାରଣତଃ ୨୦ରୁ ୫୦ ବର୍ଷ ବୟସର ମହିଳାମାନଙ୍କଠାରେ ହେବା ଦେଖାଯାଏ । ଲୁପସ ରୋଗୀଙ୍କ ମଧ୍ୟରୁ ପ୍ରାୟ ୨୫% ଏହି ରୋଗରେ ଆକ୍ରାନ୍ତ ହୁଅନ୍ତି । ଏହି ରୋଗ ପାଇଁ ସମସ୍ତ ରକ୍ତ ଜମାଟ ବାନ୍ଧିବା ରୋଗ ମଧ୍ୟରୁ ପ୍ରାୟ ୧%, ୫୦ ବର୍ଷରୁ କମ ଲୋକ ମଧ୍ୟରେ ୨୦% ଷ୍ଟ୍ରୋକ ଏବଂ ବାରମ୍ବାର ଗର୍ଭପାତ ପାଇଁ ୧୦%  ଦାୟୀ । ଏହି ରୋଗର ପ୍ରଥମ ସଂପୂର୍ଣ୍ଣ ବର୍ଣ୍ଣନା ୧୯୮୦ ଦଶକରେ ହୋଇଥିଲା । ୧୯୮୭ରେ ବର୍ତ୍ତମାନର ନାମ ବ୍ୟବହାର କରାଗଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki